***«Зияткерлік білім» сайысы***

**Сыныптан тыс жұмыстың тақырыбы** «Зияткерлік білім» сайысы

Білім сайысының мақсаты: а)Оқушылардың білімін жинақтау, жүйелеу;

ә) Ойлау дағдыларын дамыту; в) Зейіндерін шапшаң шоғырландыруға үйрету; г) топпен жұмыс жасауға баулу.

Сыныптан тыс жұмыстың барысы

Кеше ғана бастауыш сыныптың партасында отырдық.5-6 ай бұрын жоғары буынға өттік. Яғни есейдік. Адам баласының білімділігінің көрінісі оның сауатты сөйлеп, сауатты жаза білуінен көрінеді. Ендеше «Әдебиет – ойдың айнасыы» болса, әдебиетпен достығымыз, ана тіліміздегі теориялық біліміміз қаншалықты қалыптасты екен? Осындай мақсатпен ұйымдастырылған білім бәйгесіне қош келдіңіздер. 5 «А» және «Ә» сыныптарынан өз сыныптарының намысын қорғауға келген додаға қатысушыларды ортаға шақырамыз.

Қарап тұрмай бәйгеге еріңіз ,

Шәкірттерге әділ шешім беріңіз.

Жүзден жүйрік,мыңнан тұлпар шығарар,

Бәйге,бәйге,бәйгелерді көрңіз дей отырып қазылар алқасымен таныстырылады.

1. а) Шығарманың тақырыбы деген не?

ә) Шығарманың идеясы деген не?

2. а) «Ардақтаған анаңды алса, төгілмей ме ырысың. Асқар таудай әкеңді алса, көрген күнің құрысын!» деген сөздің авторы кім, қай ертегіден? («Керқұла атты Кендебай» Мергенбай батырдың баласының сөзі)

ә) – Ой, оңбаған-ау, қырасың ғой малды. Күндегідей: «Айырылғырдың суы айырыл» деп неге айтпайсың? Қай ертегіден,кімнің сөзі? («Керқұла атты Кендебай», ханның қызының сөзі)

3. а)Қобыландының қарындасының аты кім? ( Қарылғаш)

ә) Қобыландының әкесінің аты кім? ( Тоқтарбай)

4. а)Тайбурылдың атының неше күндік кемдігі болды ( 43)

ә)Биенің ішіндегі құлынның батырға серік болатынын таныған кім? (Құртқа)

5. а)«Қояндай ырғып жөнелді» көркемдеудің қандай түрі қолданылған?

ә) «Құйрығын құстай тарады?»көркемдеудің қандай түрі қолданылған?

6. а) Құртқаның мінгені қандай ат? Ақмоншақ

ә) Көбіктінің мінгені қандай ат? Тарлан

7. Батырлық туралы мақал-мәтел жазуға тапсырма беріледі. Қай топ көбірек ауыз әдебиетінің байлығын көбірек меңгерген екен.

8. **Сыныптың жанкүйерлеріне сұрақтар қою.**

а)Асан қайғы қай ғасырда өмір сұрген? ( 15)

ә) «Мөңіреуің, сиыр болып мөңіреуің. Сиыр тұқымы үзілмейтін жер екен» деп Асан қайғы қай жерге баға берген?( Келес өзендеріне)

9. а)Асан қайғы « Сарыарқаның тұздығы екен» деп қай жерге баға берген? (Терісаққан)

ә) Асан қайғы « Сарыарқаның маусымы екен» деп қай жерге баға берген? (Жеті қоңыр )

10. а) Асан қайғыға Ш.Уәлиханов қандай атақ берген? ( дала философы).

ә) Асан қайғының шығармашылығын кімдер зерттеді? ( Уәлиханов, Потанин, Көпеев, Сейфуллин).

11. а) Ы.Алтынсарин қай өңірде дүниеге келген?

ә) Ы.Алтынсариннің қазақ даласына жасаған ерекше қызметі?

12. а) «Қыпшақ Сейітқұл» әңгімесінің тақырыбы қандай?

ә) «Қыпшақ Сейітқұл» әңгімесінің идеясы қандай?

13. а) Атымтай жомарт еңбек етуінің төрт себебін айтқан.Соның 3- себебін атау.(еңбекпен табылған дәмнің тәттілігі)

ә) Атымтай жомарт еңбек етуінің төрт себебін айтқан.Соның 4- себебін атау.(Құдайдың бергенін өзім тұтынсам, мал берген иесіне күнәлі болармын)

14.а)«Дүние қалай етсең табылады?»шығармасында студенттің анасы қай қалада тұрады ? (Версаль)

ә) )«Дүние қалай етсең табылады?»шығармасында кейіпкер 1815 жылы қай қалада кетіп бара жатқаны айтылған? ( Брюсель)

15. а) А.Байтұрсынұлының «Егіннің бастары» мысалынан үзіндіні мәнерлеп оқу. ә) А.Байтұрсынұлының «Адамдық диқаншысы» мысалынан үзіндіні мәнерлеп оқу.

**16.Еңбек туралы мақал-мәтел жазу.**

17. **Жанкүйерлерге сұрақ**

а)«Қыпшақ Сейітқұл» әңгімесінің мазмұнын үш сөйлемге сыйғызып баянда.

ә) «Дүние қалай етсең табылады?» әңгімесінің мазмұнын үш сөйлемге сыйғызып баянда.

18. а)Б.Соқпақбаевтың «Менің атым Қожа» хикаятында Сәйбек қарт Қожаның әкесіне неге қарыздар болады?

ә) Б.Соқпақбаевтың «Менің атым Қожа» хикаятында жиналыстан кетіп бара жатқан Майқанова апай Қожа туралы қандай пікір білдіреді?

19. а)Үндестік заңы нешеге бөлінеді? (2)

ә) Дыбыс үндестігі нешеге бөлінеді? (2)

20. а)Қандай сөздер қыстырма сөздер деп аталады? (Сөйлеушінің көзқарасын, сенімін, күмәнділікті, ойдың кімнің тарапынан екендігін білдіреді)

ә)Қандай сөздер қаратпа сөздер деп аталады? (Сөйлеушінің назарын аудару үшін қолданылады)

21. а) «Ала жіпті аттамау» мағынасын ашып, суретін салу.

ә) «Аузына құм толтыру»мағынасын ашып, суретін салу.

22. а)«Қымбат» сөзінің синонимдік қатарын анықта.

ә) «Әдемі» сөзінің синонимдік қатарын анықта.

23.а) «Көз», «Қанат»сөздерін көп мағынада құрап, сөз тіркестерін жазу.

ә) «Түбі», «Басы»сөздерін көп мағынада құрап ,сөз тіркестерін жазу.

24. а)Біріккен сөздерге 5 мысал жаз.

ә) Қос сөздерге 5 мысал жаз.

25. а) Деркті және дерексіз зат есімдер туралы қандай әзіл айтар едің?

ә) Жалқы есім мен жалпы есімге қандай әзіл айтар едің?

**Қазылар алқасының қорытындылауы. Марапаттау оқушылардың жиынында беріледі.**

Ә.Жангелдин атындағы жалпы білім беретін орта мектеп

***«Зияткерлік білім» сайысы***

( 5 «А» және «Ә» сыныптарының арасында )

Өткізген қазақ тілі мен әдебиеті пәнінің мұғалімі **С.Д.Төлеуова**

Шалқар қаласы 2021-2022 оқу жылы